L'augua d'os torrents ye procedent d'as plevias estacionals, o mayenco, u gran tronatas ocasionals y baixa con muita enerchía por as costeras d'a compleganza de recepción, dica plegar a la canal de desaugüe, por on circula a gran velocidat dica plegar a una plana on s'estendillan de sopetón por una superficie més gran, perdendo velocidat y doncas l'anterior capacidat de transporte que teneban. En conseqüencia se produce a sedimentación d'os materials erosionatos auguas ent'alto ocupando os sedimentos un aria con forma de ventallo u semicircular con marguins equidistants respecto a lo cabo d'a canal de desaugüe.